CELEX: 62009CA0088
Language: sk
Date: 2010-02-11 00:00:00
Title: Vec C-88/09: Rozsudok Súdneho dvora (prvá komora) z  11. februára 2010 (návrh na začatie prejudiciálneho konania, ktorý podal Conseil d’État — Francúzsko) — Graphic Procédé/Ministère du Budget, des Comptes publics et de la Fonction publique (Dane — Šiesta smernica o DPH — Reprografická činnosť — Pojmy dodávka tovaru a  poskytnutie služieb — Rozlišovacie kritériá)

27.3.2010   
            
            
               SK
            
            
               Úradný vestník Európskej únie
            
            
               C 80/5
            
         Rozsudok Súdneho dvora (prvá komora) z 11. februára 2010 (návrh na začatie prejudiciálneho konania, ktorý podal Conseil d’État — Francúzsko) — Graphic Procédé/Ministère du Budget, des Comptes publics et de la Fonction publique
   (Vec C-88/09) (1)
   
   (Dane - Šiesta smernica o DPH - Reprografická činnosť - Pojmy „dodávka tovaru“ a „poskytnutie služieb“ - Rozlišovacie kritériá)
   2010/C 80/09
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Conseil d’État
   
      Účastníci konania pred vnútroštátnym súdom
   
   
      Žalobkyňa: Graphic Procédé
   
      Žalovaný: Ministère du Budget, des Comptes publics et de la Fonction publique
   
      Predmet veci
   
   Návrh na začatie prejudiciálneho konania — Conseil d’État — Výklad článku 2 ods.1, článku 5 ods. 1 a článku 6 ods. 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — Spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Reprografická činnosť — Kritériá, ktoré sa zohľadňujú pri rozlíšení medzi dodaním tovaru a poskytnutím služieb v zmysle šiestej smernice
   
      Výrok rozsudku
   
   Článok 5 ods. 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — Spoločný systém dane z pridanej hodnoty: jednotný základ jej stanovenia sa má vykladať v tom zmysle, že reprografická činnosť napĺňa znaky dodávky tovarov, pokiaľ sa obmedzuje iba na rozmnožovanie dokumentov na nosiče, pričom právo s nimi zaobchádzať sa z reprografa prevedie na zákazníka, ktorý si kópie originálu objednal. Takáto činnosť sa musí považovať za „poskytovanie služieb“ v zmysle článku 6 ods. 1 šiestej smernice 77/388, pokiaľ je zrejmé, že s touto činnosťou sú spojené doplnkové služby, ktoré vzhľadom na význam predstavujúci pre ich príjemcu, na čas potrebný na ich vykonanie, spracovanie, ktorý si vyžadujú pôvodné dokumenty a na podiel na celkových nákladoch, ktoré toto poskytovanie služieb predstavuje, môžu prevládať v porovnaní s dodávkou tovarov, takže pre ich príjemcu predstavujú samotný cieľ.
   
      (1)  Ú. v. EÚ C 113, 16.5.2009.